Tatai SE Fiú U14 csapat

NUB Serdülő kcs. 1. forduló értékelés 2018.09.17.

|  |
| --- |
| Auer Bálint |
| Bittman Bence |
| Dávidházy Balázs |
| Horváth Bálint |
| Keller Dániel |
| Kozicz Ábel Lőrinc |
| Nagy Dávid |
| Nagy Olivér |
| Orbán Zsombor |
| Tápai Donald Krisztián |
| Valter Gergő |
| Vida Gergő |
| Zalavári Miklós |

Egyéni értékelések:

Bittmann Bence

Összességében helytállt mindkét mérkőzésen. Az elsőn bátrabban játszott. A képzettebb ellenfélnél bátortalanabb, de képes előhívni játék közben a tanult technikákat. Ezt a későbbiekben erősíteni kell. (Támadás során vállalja fel a szituáció kínálta szerepet, ne féljen.) Védekezésben lassú a helyzetfelismerés. (Zárások védése.)

Dávidházy Balázs

Mivel a magasságát ebben a korcsoportban már, vagy még nem tudja érvényesíteni, illetve fizikálisan nem tudja felvenni a versenyt a klasszikus belső posztú játékosokkal az alaptechnikák csiszolása elengedhetetlen nála. Hajlított láb játék közben, megfelelő helyezkedés támadásnál és védekezésnél. Dobások sulykolása mérkőzés sebességgel és szituációs jelleggel. Gyenge csukló mozdulat a dobásoknál. Sok hibával dolgozott a mérkőzéseken, ennek ellenére hasznos tagja volt a csapatnak.

Horváth Bálint

Jó teljesítményt nyújtott mindkét mérkőzésen. Korosztályos magasabb szintű technikák

és taktikák alkalmazására képes. Technikai képzés során javasolt a tempódobás gyakorlása.

Keller Dániel

Jó teljesítményt nyújtott mindkét mérkőzésen. Korosztályos magasabb szintű technikák

és taktikák alkalmazására képes. Bálinttal 2-2 –es taktikai elemek kidolgozása, gyakorlása kiemelt jelentőségű. Védekezésben folyamatos koncentrációra ügyelnie kell.

Kozicz Ábel Lőrinc

Gyenge fizikálisan. Sok technikai hiányossága van. Jobb kéz használata, megállások stabilitása, passzolási problémák... Koncentráció hiánya. A játék során folyamatos helyezkedési problémák. Gyorsasága viszont, technikai fejlesztésével jól használható.

Nagy Dávid

„Kényelmes”. Sok technikai hiányossága van. Elsősorban a dobások teljeskörű korrekciójára van szükség. Koncentrációs problémák, eladott labdák nagy száma. Védekezésben jól használja fizikális erejét, jó technikával dolgozik, nagyon hasznos tud lenni. Többször jó helyzetfelismerésével segíti a támadójátékot. Fontos a testsúlyának kordában tartása! Bálint jellegű életmódváltással nagy fejlődési lehetőség.

Nagy Olivér

Legmagasabb tagja a csapatnak. Magasságát technikai hiányosságai miatt csak korlátozottan tudja kihasználni. Az első mérkőzésen támadásban eredményes megoldásai voltak. Védekezésben viszont többször lemaradt mindkét mérkőzésen. A szituációkra tanult technikai elemeket tudatosan igyekszik alkalmazni játék közben. Egyéni technikai képzés és képességfejlesztés szükséges.

Orbán Zsombor

Az előző évi lemaradása meggátolja képességei kibontakoztatását a pályán. U11-es játékot játszik a pályán. Amennyiben motíváltan végigcsinálja a korosztályos alapképzést, technikailag fejleszti magát (bal kéz használata) és a csapatjátékhoz továbblép, nagyon hasznos tagja lehet a csapatnak.

Tápai Donald Krisztián

Egyik leghasznosabb tagja volt a csapatnak, mindkét mérkőzésen védekezésben és támadásban is. Támadás során mindkét mérkőzésen jól helyezkedett, amit társai többször nem vettek észre. Kimaradt ziccereknél nem fogta vissza a lendületét a hosszú lépésnél és így a következő lépés is hosszú lett (elrohanta). A kimaradt alapozás miatt fontos a fizikális képzése, illetve a kihagyás miatt az U12-es technikák és taktikák átvétele.

Valter Gergő

„Újoncként” jól illeszkedett be a csapatba. Nagyon motívált, ennek köszönhetően szépen helyt állt a mérkőzéseken. Egyéni technikai és taktikai felzárkóztatása eredményétől függően nagyon hasznos tagja lehet a csapatnak. (Edzői felelősség!)

Vida Gergő

Véleményem szerint kudarckerülő magatartásának köszönhetően mindkét mérkőzésen tetten érhető volt, hogy kivonja magát a játékból. Amikor viszont a tanult taktikának megfelelően helyezkedett és avatkozott játékba, eredményes tudott lenni védekezésben (besegítés), és támadásban a helyzet kialakításában, még ha a ziccer ki is maradt. Ha a jövőben elvégzi a fejlődéséhez szükséges fizikális és technikai képzést és ezzel eléri, hogy nem róla ziccerezik az ellenfél, hasznos tagja tud lenni a csapatnak.

Zalavári Miklós

El kell fogadnia a szervező szerepet. Ennek megfelelően önzetlen játék, kevesebb eladott labdával. Az egyéni és a csapatjáték helyes arányának megtalálásával és az érzelmek kordában tartásával egyik meghatározó tagja lehet a csapatnak.

Csapat értékelés:

Védekezés

Egyéni hiányosságok

- Nem megfelelő távoli helyezkedés, ezzel segítettük az ellenfél játékszervezését,

- Labdás támadót nem taposó lábmunkával közelítettük meg, ezért többször megvertek

minket 1-1-ben,

- Terelést nem alkalmaztuk megfelelően,

- Zárások védésének problémája, késői helyzetfelismerés, figyelmeztetés,

kommunikáció hiánya,

- Befutó labda nélküli és betörő labdás támadó leütközése,

- Védő lepattanó szerzés, leütköz-kizár technika alkalmazásának hiánya.

Támadás

* Pontatlan és lassan elvégzett bedobások,
* Lassú és gyenge passzok,
* Második mérkőzésen a pontatlan passzok és rossz helyezkedés miatti sok labdavezetésre kényszerültünk ezért lelassult a játékunk,
* Labdás és üres zárásokat nem tudtuk megfelelően alkalmazni,
* Felállt védelem ellen nem álltunk fel megfelelően, illetve gyakran rossz helyre, rossz ütemben futottunk be,
* Rengeteg pontatlan dobás – ziccerek, támadó lepattenó utáni „pánikdobások”